[{"text_idx": "#000000", "text": "To\u0308o\u0308tajate rahatarkus ja to\u0308o\u0308andja mo\u0303ju selle arendamisele"}, {"text_idx": "#000001", "text": "Paljude personalijuhtide suur va\u0308ljakutse on to\u0308o\u0308tajate rahatarkus ja selle arendamine. Kuigi to\u0308o\u0308taja to\u0308o\u0308tasu vo\u0303ib olla oma valdkonnas ta\u0308iesti konkurentsivo\u0303imeline, on pudelikaelaks raha targalt kasutamise oskus, mida on to\u0308o\u0308andjal keeruline mo\u0303jutada. Kas rahatark to\u0308o\u0308taja on to\u0308o\u0308andja jaoks va\u0308ljakutse vo\u0303i eesma\u0308rk? Vaatame la\u0308hemalt, kuidas saab to\u0308o\u0308andja kaasa aidata to\u0308o\u0308tajate rahatarkuse arendamisele."}, {"text_idx": "#000002", "text": "To\u0308o\u0308tajate ta\u0308helepanu saab rahatargemale ka\u0308itumisele juhtida na\u0308iteks la\u0308bi temaatiliste seminaride korraldamise, kutsudes ettevo\u0303ttesse eksperdi, kes jagab teadmisi ja praktilisi na\u0308puna\u0308iteid. Valik on lai ja so\u0303ltub sellest, millistele aspektidele soovitakse keskenduda ja kui suur on to\u0308o\u0308tajate rahatarkus. Oluline on aga mo\u0303ista, et rahatarkuses ei ole olulised u\u0308ksnes teadmised, vaid ka suhtumine ja teadmiste rakendamine igapa\u0308evaelus. Seeto\u0303ttu ei pruugi vaid u\u0308ksikutest loengutest olla palju kasu."}, {"text_idx": "#000003", "text": "Oodatud muutuse vo\u0303iks tuua ekspertide seminaride kombineerimine ettevo\u0303tte vo\u0303i osakonna \u201erahaklubiga\u201c. Sellise klubi regulaarsed kokkusaamised, kasvo\u0303i u\u0308hise lo\u0303una vormis, aitavad hoida motivatsiooni u\u0308leval ning panevad pingutama vahepealsel ajal \u2013 kui endale on lihtne o\u0308elda, et ku\u0308ll homme teen, siis teistele antud lubadus toob ma\u0308ngu sotsiaalse vastutuse."}, {"text_idx": "#000004", "text": "To\u0308o\u0308andja vo\u0303iks po\u0308o\u0308rata ta\u0308helepanu ka pikemaajalisele kogumisele, eriti juhul, kui to\u0308o\u0308taja ei saa vo\u0303i ei soovi ta\u0308ismahus to\u0308o\u0308tada. Selles kontekstis on pensionisambad hea ja lihtne lahendus, mida saab automatiseerida ning vajadusel aastas korra u\u0308le vaadata. Pensionikogumine, erinevate pensionisammaste valik ja raha kogumine pensionisu\u0308steemi on ta\u0308htsad teemad ko\u0303igile ta\u0308iskasvanutele. Sotsiaalkindlustusameti pensionino\u0303ustamise teenus on abiks to\u0308o\u0308andjatele selles osas."}, {"text_idx": "#000005", "text": "Veel u\u0308he vo\u0303imalusena motivatsioonipaketti ta\u0308iendada on pakkuda rahaasjade ja\u0308lgimisplatvormi MyFinancier po\u0303hipaketti ko\u0303ikidele to\u0308o\u0308tajatele. Tegu on ta\u0308isautomaatse kulude-tulude kaardistamise platvormiga, mis vajabvaid kodupangaga sidumist. Liitumiseks tuleb sellega kaasa ka igakuine rahatarkuse veebiseminar, mida korraldab MyFinancieri tegevjuht Kadri Ma\u0308sak, kellel on rahaasjade juhtimise ja finantsno\u0303u jagamise kogemust juba 15 aastat."}, {"text_idx": "#000006", "text": "Iga to\u0308o\u0308andja tunneb oma to\u0308o\u0308tajaid ko\u0303ige paremini, kuid kasu vo\u0303ib olla ka ku\u0308simisest, millised teemad on inimestele segased. Nii saab pakkuda just oma kollektiivile ko\u0303ige o\u0303igemat viisi, kuidas korraga parandada ko\u0303igi rahalist seisukorda, rahulolu oma to\u0308o\u0308andjaga ja va\u0308hendada stressitaset."}, {"text_idx": "#000007", "text": "Kas liiga rahatark to\u0308o\u0308taja la\u0308heb a\u0308ra?"}, {"text_idx": "#000008", "text": "Korras rahaasjadega to\u0308o\u0308taja on see, kellel on selge u\u0308levaade oma rahade liikumistest, puuduvad ko\u0303rgete intressidega laenud, kellel on olemas meelerahufond ja igakuised investeeringud veel lisaks pensionisammastele. Selline to\u0308o\u0308taja ei tule to\u0308o\u0308le seeto\u0303ttu, et tal on vaja lapsed ja iseend toita ja katta ning eluasemelaen tasuda, vaid siis muutub ja\u0308rjest olulisemaks va\u0308a\u0308rtus, mida ta oma to\u0308o\u0308ga loob. Kui see teda ko\u0303netab, on ko\u0303ik ha\u0308sti, ning vo\u0303iks o\u0308elda, et missioonitundega to\u0308o\u0308taja otsib juba vaikimisi vo\u0303imalusi, kuidas teha oma to\u0308o\u0308d paremini."}, {"text_idx": "#000009", "text": "Milline to\u0308o\u0308andja ei tunneks uhkust to\u0308o\u0308tajate u\u0308le, kes teevad to\u0308o\u0308d peamiselt selle sisu pa\u0308rast, mitte vaid rahateenimise eesma\u0308rgil! See aspekt omakorda nu\u0308gib inimesi o\u0303igetele kohtadele suunama ka personalito\u0308o\u0308taja ning seela\u0308bi on loodud suurepa\u0308rased eeldused, et kogu ettevo\u0303tte tootlikkus kasvab ja inimesed on o\u0303nnelikumad."}, {"text_idx": "#000010", "text": "Artikli autor Liisi Kirch on finantsvaba investor ja raamatute \u201cMinimalism\u201d ning \u201dMinu Finantsplaneerija\u201d autor. Lisaks to\u0308o\u0308tab ta ka rahatarkuse koordinaatori ametikohal Rahandusministeeriumis."}]